stanford-oval/wikipedia huggingface dataset:
הנרי אדוארד דויל
ביוגרפיה

דויל היה בנם השלישי של ג'ון דויל (מחבר האיורים הפוליטיים "H. B.") ומריאן, בתו של מר ג'יימס קונאן, מדבלין. הוא נולד בשנת 1827 והתחנך כאמן. הוא היה אחיהם של ג'יימס ויליאם אדמונד דויל, וריצ'רד דויל. בהמלצת הקרדינל ויסמן הוא מונה לנציב רומא בתערוכה הבינלאומית בשנת 1862 בלונדון, ועל שירותיו בתפקיד זה הוענק לו תואר אביר מסדר פיוס התשיעי.
משפחה

ב־6 בפברואר 1866, הוא התחתן עם ג'יין איזבלה בול ביתו של הכומר ניקולס בול, אחד משופטי בית המשפט באירלנד. ואחותו של ג'ון בול. הטקס נערך על ידי אחיה של ג'יין, הכומר אנתוני בול. אחיינו היה הסופר סר ארתור קונאן דויל.
קריירה

הוא היה מפקח אמנות על התערוכה הבינלאומית בשנת 1865, בדבלין ומזכיר הכבוד של הגלריה הלאומית לפורטרטים בשנת 1872בדבלין. הוא נבחר על ידי למנהל של הגלריה הלאומית של אירלנד, בשנת 1869 עם מותו של ג'ורג' פרנסיס מולבני המנהל הקודם. הוא היה גם חבר בוועדת הייעוץ לשלוש התערוכות המיוחדות של דיוקנאות לאומיים בין השנים 1866-1868.
במהלך עשרים ושלוש שנות כהונתו בתפקיד מנהל הגלריה הלאומית האירית, הוא העלה את האוסף שם מחסר משמעות למקום מכובד ביותר בין הגלריות הקטנות באירופה, וזאת למרות קמצנות קיצונית מצד האוצר.
הוא נפטר בפתאומיות ב־17 בפברואר 1892.
הערות שוליים

↑  Armstrong, Walter (1901). "Doyle, Henry Edward". Dictionary of National Biography (1st supplement). London: Smith, Elder & Co.
↑  Cooper, Thompson (1884). "Doyle, Henry" . Men of the Time (eleventh ed.). London: George Routledge & Sons. p. 352.
| --- | --- |
בקרת זהויות :  LCCN: no2021036429  RKD: 24107  ULAN: 500019968  VIAF: 95803920   WorldCat (עם VIAF): 95803920
אליעזר שמחה וייס

| --- | --- |

 לידה:  1950 (בן 75 בערך) תש"י מנצ'סטר, הממלכה המאוחדת 
 מדינה:  הממלכה המאוחדת, ישראל 
 השכלה:  ישיבת בית יוסף (גייטסהד), ישיבת מיר, ישיבת מרכז הרב, מכון הארי פישל,
 השתייכות:  ציונות דתית
 חיבוריו:  משפטי שכנים. הרא"ה. באר הטהרה. ממורשת התורה.
 
 תפקידים נוספים:  רב כפר הרא"ה, רב המועצה האזורית עמק חפר (1986-2018), חבר מועצת הרבנות הראשית לישראל, ממלא מקום רב העיר בני ברק
 
הרב אליעזר שמחה וייס (נולד בשנת תש"י 1950) הוא חבר מועצת הרבנות הראשית לישראל וממלא מקום רב הערים בני ברק וגבעת שמואל. כיהן בעבר כרב המושב כפר הרא"ה, וכרב המועצה האזורית עמק חפר.
ביוגרפיה

נולד וגדל בעיר מנצ'סטר באנגליה לרב שלמה וניטה וויס. למד בישיבת גייטסהד באנגליה, לאחר מכן עלה לארץ ישראל ולמד תקופה קצרה בישיבת מיר, כמו כן למד בישיבת מרכז הרב בירושלים והמשיך את לימודיו במכון הארי פישל. נסמך להוראה על ידי הרב הראשי הרב איסר יהודה אונטרמן.
הוא חזר לעירו מנצ'סטר לשמש רב קהילה. באותה תקופה למד משפטים (עריכת דין) באוניברסיטת מנצ'סטר. לימים שימש גם כמנכ"ל לשכתו של הרב ד"ר עמנואל יעקובוביץ, הרב הראשי של בריטניה, והיה אחראי לענייני ישראל בלשכת הרב הראשי. הרב וויס שימש גם כרב ומורה רוחני לסטודנטים יהודים באוניברסיטאות לונדון ומנצ'סטר.
בשנת תשמ"ו (1986) התמנה כרבה של כפר הרא"ה ובכלל זה המשקים הקיבוצים והמושבים הסמוכים לכפר. מאוחר יותר מונה באופן רשמי לכהן כרבה של המועצה האזורית עמק חפר.
בכ"ה באלול תשע"ח (2018) נבחר לחבר מועצת הרבנות הראשית, במקום הרב יוסף גליקסברג.
בשנת תשע"ט (2019) לאחר פטירת הרב שלמה קורח רבה של בני ברק, מונה לשמש כממלא מקום רב העיר בני ברק עד לבחירת רב קבוע לעיר מטעם המדינה.
הרב וייס הוא מן הרבנים העומדים בראש המאבק ברפורמות שר הדתות לשעבר מתן כהנא בכשרות ובגיור.
היה מן העורכים הראשים של הספרים של סבו הרב אליעזר שמחה רבינוביץ רבה של סובאלק ולומז'ה.
ביולי 2024 לאחר פגיעת הרקטה במג'דל שמס הגיע יחד עם ח"כ מתן כהנא למגרש הכדורגל שבו נרצחו 12 הילדים, והם ערכו במקום תפילה לזכרם.
חיבוריו

משפטי שכנים – מדריך להלכות שכנים. תשנ"ז, בני ברק.
הרא"ה – על היישוב כפר הרא"ה, תשנ"א.
באר הטהרה – ספר העוסק בהלכות נדה, תשנ"ד, ירושלים.
ממורשת התורה – שיחות על פרשיות התורה, ספר בראשית וספר שמות, בהוצאת 'דעת', ירושלים, תשנ"ז.
ממורשת התורה - שיחות על פרשיות התורה, ספר ויקרא, ספר במדבר, וספר דברים.
הערות שוליים

↑  הרב אליעזר שמחה וייס, רפורמת הגיור: פירוק חזון קיבוץ גלויות, באתר ערוץ 7
↑  קידוש ה': תפילה לזכר ילדי מג'דל שמס, באתר www.tv2000.co.il, ‏2024-07-31
| --- | --- |
בקרת זהויות :  NLI: 987007433363705171  LCCN: nr94036989  VIAF: 25148874423349621001   WorldCat (עם VIAF): 25148874423349621001
סליפרס

| --- | --- |
עטיפת ה-DVD
עטיפת ה-DVD
 בימוי:  בארי לוינסון 
 הופק בידי:  בארי לוינסון סטיב גולין
 תסריט:  סיפור מקורי: לורנצו קרקאטרה תסריט: בארי לוינסון
 עריכה:  סטו לינדר 
 שחקנים ראשיים:  ג'ייסון פטריק בילי קרודופ בראד פיט רון אלדרד קווין בייקון רוברט דה נירו מיני דרייבר דסטין הופמן
 מוזיקה:  ג'ון ויליאמס 
 צילום:  מיכאל בלהאוס 
 מדינה:  ארצות הברית 
 חברת הפקה:  פוליגרם, פרופוגנדה פילמז, Baltimore Pictures 
 חברה מפיצה:  צפון אמריקה: האחים וורנר בינלאומי: PolyGram Filmed Entertainment
 שיטת הפצה:  וידאו על פי דרישה 
 הקרנת בכורה:  ארצות הברית 18 באוקטובר 1996 ישראל 7 בדצמבר 1996
 משך הקרנה:  147 דקות
 שפת הסרט:  אנגלית 
 סוגה:  סרט פשע, סיפור התבגרות, סרט בית משפט, סרט כלא, סרט מבוסס יצירה ספרותית, סרט דרמה, סרט חבר'ה, סרט אונס ונקמה, נאו-נואר, סרט מתח 
 מקום התרחשות:  ניו יורק 
 תקופת התרחשות:  1966, 1982, 1981, 1967, 1968 
 הכנסות באתר מוג'ו:   sleepers
 דף הסרט ב־IMDb
 
סליפרס (באנגלית: Sleepers) הוא סרט דרמה משנת 1996 שביים וכתב בארי לוינסון, המבוסס על ספרו של לורנצו קרקאטרה בעל אותו השם משנת 1995.  הסרט נפתח בהערת יוצרו, "זהו סיפור אמיתי על חברות עמוקה מדם".
עלילה

לורנצו "שייקס" קרקאטרה, תומאס "טומי" מארקנו, מייקל סוליבן וג'ון ריילי הם ארבעה חברי ילדות (המגולמים על ידי: ג'וזף פרינו, ג'ונתן טאקר, בראד רנפרו וג'פרי וידגור) הגרים בשכונת "מטבח הגיהנום" שבניו יורק, באמצע שנות ה-60 של המאה העשרים. ארבעת החברים "עובדים" בשירות הגנגסטר המקומי קינג בני (ויטוריו גסמן), אשר שולח אותם להעביר כספי שוחד לרשות המשטרה המקומית מדי שבוע. במקביל נמצאים הצעירים בקשר עם  האב-קומר בובי (רוברט דה נירו), שהיה בעצמו עבריין בעברו.
ביום קיץ חם בשנת 1967 ביצעו הארבעה מעשה קונדס ברוכל נקניקיות, גנבו ממנו את העגלה, שבעת בריחתם ברחובות השכונה הדרדרה במדרגות הרכבת התחתית ופצעה חמורות עובר אורח קשיש. הארבעה נשפטים, ונידונים למאסר קצוב בבית וילקינסון לנערים באפסטייט ניו יורק.  בבית וילקינסון, הילדים עוברים התעללות מינית ופיזית עלי ידי ראש הסוהרים שון נוקס, הנרי אדיסון, אדם סטיילר וראלף פרגוסון (המגולמים על ידי: קווין בייקון, ג'פרי דונובן, לני ליפטין וטרי קייני).
כשהסוהרים בוחרים בילדי "מטבח הגיהנום" לשחק נגדם בפוטבול, מחליטים הארבעה שזוהי ההזדמנות  לנקום בסוהרים. הם מבקשים מריזו (יוג'ין ביירד) בחור "אפרו" שינהיג את הקבוצה שלהם, עקב המוניטין שלו כנער קשוח, שהסוהרים עוזבים בשקט. ריזו מסכים, והקבוצה אכן מנצחת, אך הניצחון לא נמשך לאורך זמן רב. החמישה נלקחים לצינוק ומוכים שם קשות, בעוד ריזו נרצח בהתקף אלימות בידי השומר הנרי אדיסון.
בחלוף שנה וחצי הנערים משתחררים מבית וילקנסון, אך התעללות הסוהרים (סביר שעל דעת הנהלת המוסד), השפיעה עליהם עמוקות ומצבם הנפשי התדרדר.  ב-1981, כ-14 שנה לאחר שחרורם, פוגשים ג'ון וטומי (רון אלדרד ובילי קרודופ) בשומר שון נוקס, בפאב מקומי ב"מטבח הגיהנום" מתעמתים עמו רוצחים אותו לעיני שאר הסועדים.
שייקס ומייק (כבוגרים ג'ייסון פטריק ובראד פיט), מגייסים לעזרתם את חברת הילדות שלהם קרול מרטינז   (מיני דרייבר), האב בובי, שוטר מקומי בשם ניק דייבנפורט (דני מסטרוג'ורג'יו), ראש המאפיה קינג בני, ועורך דין אלכוהוליסט, דני סניידר    (דסטין הופמן), כדי להבטיח את שחרורם של ג'ון וטומי, וכדי לחשוף את עוולות צוות והנבלת בית וילקנסון.
מייק הוא עוזר התובע המחוזי, ולוקח על עצמו את התיק כדי להפסיד ולנקום בווילקינסון. שייקס הוא כתב נמוך דרגה בניו יורק טיימס ומשתמש בקשרים שלו כדי להשיג מידע על הסוהרים. קרול היא עובדת סוציאלית ובעלת גישה לתיקים פרטיים.
אדם סטיילר הוא שוטר, ונעצר על ידי משטרת העיר ניו יורק על שהרג סוחר סמים, עקב מידע ששלח להם שייקס בעקיפין. הנרי אדיסון נרצח כמה ימים מאוחר יותר, על ידי הגנגסטר "הקיסר הקטן" (ונדל פירס), אחיו הגדול של ריזו, שהאמת על נסיבות מותו  נודעת לו מקינג בני עצמו. בבית המשפט, ראלף פרוגוסון מוזמן כעד אופי על נוקס, אך לבסוף, בהכוונת  מייק לדני סניידר, נחשפת התעללות הסוהרים בבית וילקינסון לנערים.
כדי לסגור את התיק, לאחר שכנועים רבים מצד שייקס וקרול, האב בובי משקר על דוכן העדים תחת שבועה, על מקום הימצאותם של ג'ון וטומי בליל הרצח. הוא טוען שהם היו איתו, במשחק של הניקס במדיסון סקוור גארדן ומביא כרטיסים כהוכחה. כתוצאה מכך, ג'ון וטומי נמצאים לא אשמים.
הארבעה וקרול נפגשים פעם אחת ואחרונה למסיבה בבר ב"מטבח הגיהנום".  האפילוג חושף שלאחר המשפט, ג'ון וטומי שבו לחיי הפשע, וכעבור כמה שנים נמצאו הרוגים. מייק התפטר מעבודתו כעוזר התובע המחוזי, ועבר לגור באנגליה לבדו ומעולם לא התחתן. שייקס נשאר בעיר, והתקדם בעבודתו כעיתונאי. קרול המשיכה לגור ב"מטבח הגיהנום", מעולם לא נישאה, אך גידלה ילד משלה, שנקרא ג'ון תומאס מייקל מרטינז, ושכינוי החיבה שלו היה שייקס.
צוות שחקנים

| תפקיד | שחקן | שחקן |
| --- | --- | --- |
| לורנצו "שייקס" קרקאטרה | ג'וזף פרינו | ג'ייסון פטריק |
| מייקל סוליבן | בראד רנפרו | בראד פיט |
| תומאס "טומי" מארקנו | ג'ונתן טאקר | בילי קרודופ |
| ג'ון ריילי | ג'פרי וידגור | רון אלדרד |
האב בובי: רוברט דה נירו
שון נוקס: קווין בייקון
הנרי אדיסון: ג'פרי דונובן
אדם סטיילר: לני לופטין
ראלף פרגוסון: טרי קייני
קינג בני: ויטוריו גסמן
דני סניידר: דסטין הופמן
קרול מרטינז: מיני דרייבר
מישהו כמוך

| --- | --- |

 מבוסס על:  Animal Husbandry 
 בימוי:  טוני גולדווין 
 הופק בידי:  לינדה אובסט 
 תסריט:  אליזבת צ'נדלר, לורה זיגמן (רומן)
 שחקנים ראשיים:  אשלי ג'אד, יו ג'קמן, מריסה טומיי
 מוזיקה:  ניית'ן וונג
 צילום:  גרג גרדינר
 מדינה:  ארצות הברית 
 חברת הפקה:  פוקס המאה ה-20 
 חברה מפיצה:  דרימוורקס
 שיטת הפצה:  וידאו על פי דרישה 
 הקרנת בכורה:  30 במרץ 2001
 משך הקרנה:  105 דק'
 שפת הסרט:  אנגלית 
 סוגה:  קומדיה רומנטית 
 תקציב:  $20,000,000
 הכנסות באתר מוג'ו:   someonelikeyou
 www.someonelikeyoumovie.com
 דף הסרט ב־IMDb
 
מישהו כמוך (Someone like You) הוא קומדיה רומנטית בבימויו של טוני גולדווין. הסרט מבוסס על הרומן של לורה זיגמן ששמו "גידול בעלי חיים" (Animal Husbandry).
עלילה

הסרט מספר על ג'יין גודייל, אישה אשר אינה מצליחה להחזיק במערכות יחסים. במהלך הסרט היא מתחילה "לחקור" את התופעה ומבססת את טענותיה על ניסויים מחקרים. לאחר זמן של מחקר היא מוציאה מאמר על הנושא באינטרנט ומקבלת תגובות חיוביות ומתחילה להתפרסם. באותו זמן, היא עוברת לגור יחד עם שותף דירה העונה על כל הקטגוריות. השנים מפתחים מערכת יחסים שסותרת את התאוריות של ג'יין. בסוף הסרט, ג'יין נחשפת ומגלה כי כל ניסיונותיה להראות מדוע מערכות יחסים לא מחזיקות היו בגללה ולא בגלל תאוריות שונות לגבי המין השני.
שחקנים

אשלי ג'אד - ג'יין גודייל
גרג קיניר
יו ג'קמן
מריסה טומיי
אלן בארקין
קת'רין דנט
קית' רדין
דריק קרלטון גרנט
לורה ריגן
סו ג'ין סונג
מיריי אנוס
הנחת (סדרת סרטים)

| --- | --- |
 מדינה:  ארצות הברית 
 חברת הפקה:  אולפני WWE 
 חברה מפיצה:  סרטי WWE
 שפת הסרט:  אנגלית 
 תקציב:  ‏$24,000,000
 
הנחת (באנגלית: The Marine) היא סדרת סרטי פעולה המבוססת על דמות של לוחם מארינס לאחר שחרורו, ובו אירוע/תקרית בזמן חייו החדשים ומשתמש בכל כישוריו הצבאיים להצלת המצב.
בכל פעם עומד דמות של אותו חייל מארינס משוחרר עם סיפור מסוים אחר, אין קשר בין פרק אחד לשני בסדרה. לכל פרק בסדרה עלילה שונה ושחקן שונה לאורך פרקי הסדרה, עד כה יצאו כ-6 פרקים.
את הסרט הראשון ביים ג'ון בוניטו, את השני רואל רין, את השלישי סקוט וויפר ואת הרביעי וויליאם קופמן. עד כה יצאו כ-5 פרקים לסדרה, הסרט השישי יצא בשנת 2018 ובוים על ידי ג'יימס נון. הוא האחרון בסדרה.
סרטי הסדרה

| סרט | שנה | שחקנים |
| --- | --- | --- |
| הנחת 6: קרוב ביותר | 2018 | מייק מיזנין |
| הנחת 5: שדה קרב | 2017 | מייק מיזנין, אנה ואן הופט, בראד קלי |
| הנחת 4: מטרה נעה | 2016 | מייק מיזנין, מליסה רוקסבורג, ג'וש בלקר |
| הנחת 3: בעורף | 2013 | מייק מיזנין, ניל מקדונו, אשלי בל |
| הנחת 2: קרב הישרדות | 2009 | טד דיביאסי, לארה קוקס, טמורה מוריסון |
| הנחת 1 | 2006 | ג'ון סינה, קלי קלרקסון, רוברט פטריק ועוד |
תקציר הסרטים > הנחת (2006)

הסרט הראשון מביא את סיפורו של ג'ון טריטון (ג'ון סינה), לוחם מארינס לשעבר הפורש משירותו הצבאי וחוזר הביתה לאשתו. לאחר מכן, קבוצת שודדים חוטפים את אשתו ומתכננים תוכנית בריחה.
הסרט הראשון בוים על ידי ג'ון בוניטו, ויצא בתאריך ה-13 באוקטובר בשנת 2006.
תקציר הסרטים > הנחת 2: קרב הישרדות (2009)

הסרט השני מביא את סיפורו של ג'ו לינווד (טד דיביאסי), לוחם מארינס לשעבר שיוצא לחופה עם אשתו באי קסום ואווירת גן עדן. השקט מתפוצץ לאחר שקבוצת טרוריסטים חוטפים את אשתו ובני ערובה אחרים תמורת כופר.
הסרט השני בוים על ידי רואל ריין, ויצא בתאריך ה-29 בדצמבר בשנת 2009.
תקציר הסרטים > הנחת 3: בעורף החזית (2013)

הסרט השלישי מביא את סיפורו של ג'ק קרטר (מייק מיזנין) לוחם מארינס לשעבר מעוטר, שחוזר לביתו ולאחותו, עד שמתגלה שהיא נחטפת על ידי שכירי חרב הוא משתמש בכל כישוריו הצבאיים ומנסה להצילה.
הסרט השלישי בוים על ידי סקוט וויפר, ויצא בתאריך ה-5 במרץ בשנת 2013.
תקציר הסרטים > הנחת 4: מטרה נעה (2015)

הסרט הרביעי מביא את סיפורו של ג'ק קרטר בפעם השנייה, שהפעם עובד בשירות האבטחה ומחויב לשמור ולהגן על בחורה יפהפייה החושפת מידע מפליל על אנשי צבא מושחתים.
הסרט הרביעי בוים על ידי וליאם קופמן, ויצא בתאריך ה-21 באפריל בשנת 2015.
תקציר הסרטים > הנחת 5: שדה קרב (2017)

הסרט החמישי מביא את סיפורו של ג'ק קרטר בפעם השלישית, שהפעם עובד כחובש (EMT). הוא מגיב לקריאה של אדם כאשר קבוצת אופנוענים טרוריסטים תוקפים אותו.
הסרט החמישי בוים על ידי ג'יימס נון, ויצא בתאריך ה-25 באפריל בשנת 2017.
תקציר הסרטים > הנחת 6: קרוב ביותר (2018)

הסרט השישי מביא את סיפורו של ג'ק קרטר בפעם הרביעית, הוא מתאחד יחד עם נחת נוסף לשעבר כדי להציל ילדה חטופה מארגון פשע.
הסרט השישי בוים על ידי ג'יימס נון, ויצא בתאריך ה-13 בנובמבר בשנת 2018. פרק זה הוא האחרון בסדרת הסרטים של הנחת.
קוויר (סרט)

| --- | --- |

 מבוסס על:  הנובלה "Queer" מאת ויליאם ס. בורוז
 בימוי:  לוקה גואדנינו
 הופק בידי:  סופיה קופולה 
 תסריט:  ג'סטין קוריצקס
 שחקנים ראשיים:  דניאל קרייג דרו סטארקי ג'ייסון שוורצמן הנרי זאגה לזלי מנוויל
 צילום:  סיימבו מוקדיפרום 
 מדינה:  ארצות הברית, איטליה 
 חברה מפיצה:  A24 
 הקרנת בכורה:  איטליה 3 בספטמבר 2024 (ונציה) ארצות הברית 27 בנובמבר 2024 ישראל 2 בינואר 2025
 משך הקרנה:  135 דק' 
 שפת הסרט:  אנגלית, ספרדית 
 סוגה:  רומנטי ‏•‏‏ דרמה תקופתית
 מקום התרחשות:  מקסיקו סיטי, אקוודור 
 הכנסות:  3.6 מיליון דולר
 דף הסרט ב־IMDb
 
קוויר (באנגלית: Queer) הוא סרט דרמה רומנטית תקופתית משנת 2024, שבוים על ידי לוקה גואדנינו ונכתב על ידי ג'סטין קוריצקס. הסרט מבוסס על נובלה משנת 1985 מאת ויליאם ס. בורוז, ועוסק בחיי גולה אמריקאי במקסיקו סיטי של שנות ה-50, שמתאהב בגבר צעיר ממנו. הסרט מציג את דניאל קרייג בתפקיד הראשי, לצדו של דרו סטארקי, ג'ייסון שוורצמן, הנרי זאגה ולזלי מנוויל.
הסרט הוקרן לראשונה בפסטיבל הסרטים של ונציה ה-81 ב-3 בספטמבר 2024, שם השתתף בתחרות לפרס אריה הזהב. הוא יצא בהפצה מוגבלת בארצות הברית ב-27 בנובמבר 2024 על ידי A24, והופץ באופן נרחב ב-13 בדצמבר. הסרט זכה לביקורות חיוביות, ודניאל קרייג זכה לשבחים על הופעתו, ואף זכה בפרס השחקן הטוב ביותר מטעם מועצת הביקורת הלאומית של ארצות הברית.
עלילה

וויליאם לי (דניאל קרייג), גולה אמריקאי, חי במקסיקו סיטי של שנות ה-50, כשהוא מעביר את ימיו בברים ומתמכר לפעילויות מיניות עם גברים צעירים. ערב אחד הוא מבחין באיוג'ין אלרטון (דרו סטארקי), חייל אמריקאי צעיר, ומתאהב בו. לי מנסה לזכות באהבתו של אלרטון על ידי רדיפתו בין ברים שונים בעיר.
השניים מפתחים מערכת יחסים, אך אלרטון שומר על מרחק רגשי ומצהיר שאינו רואה עצמו "קוויר" באותו אופן כמו לי. לי מזמין את אלרטון להצטרף אליו למסע לאמריקה הדרומית בחיפוש אחר איוואסקה, צמח המספק לכאורה יכולות טלפתיות. אלרטון מהסס אך לבסוף נענה. המסע חושף את המורכבויות של מערכת היחסים, את הספקות של אלרטון, ואת מאבקו של לי במשיכתו ובתחושת הדחייה שהוא חווה.
במהלך המסע, ההתמכרות לסמים של לי גורמת לו לחלות בדיזנטריה. אלרטון ממשיך לשמור על מרחק, מה שמוביל לתחושות תסכול הולכות וגוברות אצל לי. כשהם מגיעים לקיטו, פוגשים השניים את ד"ר קוטר ובעלה (לזלי מנוויל וליסנדרו אלונסו). קוטר יוצרת עבורם איוואסקה המבוססת על יאגה שמצאה ביער, והשניים חווים הזיות עזות המשנות את תפיסותיהם. במהלך ההזיות, הם מתקשרים טלפתית ונמסים זה לתוך זה. אלרטון אומר ללי: "אני לא קוויר. אני נטול גוף".
ביום למחרת, אלרטון מבקש לעזוב, ולי, שאינו מסוגל להתנגד, עוקב אחריו. שנתיים מאוחר יותר, לי חוזר למקסיקו סיטי ושומע שאלרטון יצא למסע נוסף לדרום אמריקה. באותו לילה, לי חולם על אלרטון, והשניים משחקים "וויליאם טל", מה שמוביל לירי מדומיין. לבסוף, לי מתעורר בחדרו, ומדמיין את עצמו גוסס לצדו של אלרטון הצעיר. הסיום מעורר תחושה של אובדן, געגוע, ושאלות על טבע האהבה והזהות.
שחקנים

וויליאם לי (דניאל קרייג) – דמות בדיונית המבוססת על ויליאם ס. בורוז
איוג'ין אלרטון (דרו סטארקי)
ד"ר קוטר (לזלי מנוויל)
ג'ו גווידרי (ג'ייסון שוורצמן)
וינסטון מור (הנרי זאגה)
גבר בבר צ'ימו (עומאר אפולו)
הפקה > פיתוח

לוקה גואדנינו חלם לעבד את הנובלה של בורוז מאז שקרא אותה בגיל 17. באפריל 2022, במהלך צילומי סרטו "מתחרים", הציע גואדנינו את הפרויקט לתסריטאי ג'סטין קוריצקס, שהסכים לעבוד עליו בהתלהבות. הספר פורסם כבלתי גמור, ולכן גואדנינו וקוריצקס עבדו עם מומחה לבורוז על מנת ליצור סיום המתאים לרוח המקור. גואדנינו תיאר את הסרט כפרויקט אישי ביותר, המתמקד ברגשות ובקשרים אנושיים.
הפקה > ליהוק

בדצמבר 2022, דניאל קרייג הצטרף לפרויקט לאחר שקיבל את התסריט מסוכנו של גואדנינו. קרייג השתתף גם בבחירת דרו סטארקי לתפקיד אלרטון, לאחר שצפה בקלטת האודישן שלו והמליץ עליו. תהליך הליהוק כלל בחינת מאות מועמדים, מה שהבטיח את התאמת השחקנים לדמויות המורכבות.
הפקה > צילומים

שלב הצילומים החל ברומא, איטליה, באפריל 2023, ונמשך עד יוני 2023. חלק מהסצנות האחרונות צולמו בקיטו, אקוודור. המעצב ג'ונתן אנדרסון יצר את התלבושות, בשיתוף פעולה נוסף עם גואדנינו לאחר "מתחרים". הצילומים בוצעו תוך דגש על יצירת אווירה אותנטית המשקפת את התקופה והתרבות.
מוזיקה

את הפסקול הלחינו טרנט רזנור ואטיקוס רוס, בשיתוף פעולה שלישי עם גואדנינו. שיר בספרדית בשם "Te Maldigo", שבוצע על ידי עומאר אפולו, שוחרר כסינגל ראשון מתוך הפסקול. אלבום הפסקול שוחרר ב-6 בדצמבר 2024, וכלל שירים המבוססים על טקסטים מתוך יומניו של בורוז. המוזיקה מספקת עומק נוסף לעלילה, ומשלימה את החוויה הוויזואלית והרגשית.
הוצאה

"קוויר" הוקרן לראשונה בפסטיבל ונציה ה-81 וזכה למחיאות כפיים ממושכות. באוגוסט 2024 נרכשו זכויות ההפצה בארצות הברית על ידי A24, שהפיצה את הסרט בהפצה מוגבלת בנובמבר, ולאחר מכן בהפצה רחבה בדצמבר. הסרט נאסר להקרנה בטורקיה, מה שהוביל לביטול פסטיבל מקומי שבו היה אמור להיות מוקרן. הסרט הוקרן גם בפסטיבלים נוספים וזכה לחשיפה רחבה ברחבי העולם.
ביקורות וקבלה > תגובות המבקרים

הסרט זכה לביקורות חיוביות בדרך כלל, עם שבחים על הופעתו של דניאל קרייג, שתוארה כ"מצחיקה, פתוחה ונדיבה". באתר Rotten Tomatoes זכה הסרט לציון של 77%, וב-Metacritic קיבל ציון משוקלל של 72 מתוך 100. מבקרים רבים ציינו את האסתטיקה הוויזואלית המיוחדת של הסרט ואת האופן שבו הוא מתמודד עם נושאים של זהות ומיניות. הסרט תואר כמעורר מחשבה, מרגש, ומציב אתגרים בפני הצופים.
ביקורות וקבלה > פרסים ומועמדויות

| פרס | תאריך | קטגוריה | עבור | תוצאה | מקור |
| --- | --- | --- | --- | --- | --- |
| פרס האקדמיה האירופית לקולנוע | 7 בדצמבר 2024 | השחקן האירופאי הטוב ביותר | דניאל קרייג | מועמדות |  |
| פרס גלובוס הזהב | 5 בינואר 2025 | השחקן הטוב ביותר - סרט דרמה | דניאל קרייג | מועמדות |  |
| פרס סטלייט | 26 בינואר 2025 | השחקן הטוב ביותר בסרט קולנוע - דרמה | דניאל קרייג | מועמדות |  |
| פרס איגוד מבקרי הקולנוע האמריקאי | 7 בפברואר 2025 | השחקן הטוב ביותר | דניאל קרייג | בהמתנה |  |
| פרס האקדמיה האוסטרלית לאמנויות הקולנוע והטלוויזיה | 7 בפברואר 2025 | השחקן הטוב ביותר | דניאל קרייג | בהמתנה |  |
הערות שוליים

↑  ארז דבורה, בתצוגת משחק נועזת, דניאל קרייג משאיר את ג'יימס בונד הרחק מאחור, באתר ynet, 9 בינואר 2025
↑  Ellie Calnan2024-09-26T09:51:00+01:00, ‘Queer’, ‘The Room Next Door’ among 16 titles added to European Film Awards 2024 contenders, Screen (באנגלית)
↑  Matthew Barnard, NOMINATIONS ANNOUNCED FOR 82nd ANNUAL GOLDEN GLOBES®, Golden Globes, ‏2024-12-09 (באנגלית אמריקאית)
↑  AwardsWatch - 2024 International Press Academy Satellite Awards Nominations: ‘The Brutalist,’ ‘Shōgun’ Lead, AwardsWatch, ‏2024-12-16 (באנגלית אמריקאית)
↑  Greg Evans, ‘Conclave’ And ‘Wicked’ Lead Critics Choice Awards Film Nominations – Full List, Deadline, ‏2024-12-12 (באנגלית אמריקאית)
↑  Jessica Lynch, AACTA Announces 2025 International Award Nominees, Variety Australia, ‏2024-12-17 (ב־Australian English)
תירו בפסנתרן

| --- | --- |

 מבוסס על:  הרחק למטה מאת דייוויד גודיס
 בימוי:  פרנסואה טריפו
 הופק בידי:  פייר בראונברגר
 תסריט:  פרנסואה טריפו ומרסל מאוזי
 עריכה:  קלודין בּוּשֵׁה, Cécile Decugis 
 שחקנים ראשיים:  שארל אזנבור, מארי דובואה, ניקול ברגר
 מוזיקה:  ז'ורז' דלרו 
 צילום:  ראול קוטאר
 מדינה:  צרפת 
 חברת הפקה:  פייר בראונברגר 
 חברה מפיצה:  Les Films du Carrosse, Astor
 שיטת הפצה:  וידאו על פי דרישה 
 הקרנת בכורה:  25 בנובמבר 1960, צרפת
 משך הקרנה:  92 דקות
 שפת הסרט:  צרפתית
 סוגה:  נאו-נואר, פילם נואר, דרמה קומית, סרט פשע, סרט דרמה, סרט המבוסס על יצירה ספרותית 
 מקום התרחשות:  פריז 
 תקציב:  ₣890,062.95
 דף הסרט ב־IMDb
 
תירו בפסנתרן או מי ירה בפסנתרן? (בצרפתית: Tirez sur le pianiste) הוא סרטו השני של הבמאי הצרפתי פרנסואה טריפו בכיכובו של הזמר והשחקן שארל אזנבור. הסרט, שנחל כישלון מסחרי בעת צאתו לאקרנים ב-1960, הוכר במרוצת השנים כאחד מסרטיו המרכזיים של הבמאי וכיצירה מכוננת בהתהוות הגל החדש הצרפתי.
עלילת הסרט

במוקד הסרט עומד הפסנתרן שארלי קוהלר (שארל אזנבור), המנגן שירי ג'אז קלילים במועדון פריזאי, על אף שיכולותיו הטכניות בנגינה גבוהות בהרבה. בבר עובדת גם המלצרית לנה (מארי דובואה), המאוהבת בשארלי, והוא מנוהל על ידי פלין (סרז' דברי) המאוהב בלנה.
לשארלי שלושה אחים, הצעיר שבהם מתגורר עמו בפריז והשניים הבוגרים מתגוררים בבית הוריהם ומתפרנסים מפשיעות קטנות. העלילה המרכזית של הסרט נפתחת כאשר אחד האחים מגיע לפריז על מנת לבקש משארלי סיוע כספי, ובכך קושר אותו למחלוקת אלימה שהתגלעה בינו לבין שני גנגסטרים שפגע בכבודם. הללו חוטפים את שארלי ואת לנה כדי לאלץ את שארלי להסגיר את מיקומם של שני אחיו, אלא שהמזימה אינה עולה בידם ושארלי ולנה מצליחים לברוח.
בין שארלי ולנה מתפתח רומן, שבמסגרתו מעמתת לנה את שארלי עם עברו כפסנתרן קונצרטים וירטואוז ומצליח בשם אדוארד סרויאן, קריירה שנקטעה בהתאבדות אשתו הקודמת של שארלי, תרז סרויאן, בעקבות בגידתה בשארלי עם האמרגן שלו. לאחר ההתאבדות הכריז סרויאן על פרישה מעבודתו המוזיקלית, עבר לעבוד במועדון ואימץ את הכינוי "שארלי". אינפורמציה זו מועברת לצופה על ידי שימוש בפלשבק המלווה וויס אובר. לנה מפצירה בשארלי לשוב ולעסוק במוזיקה אומנותית, ושארלי ולנה מכריזים על התפטרותם ממועדונו של פלין. הדבר מעורר את חמתו של פלין ומביא לקטטה בין פלין ושארלי במהלכה נדקר פלין. שארלי נמלט מן העיר ועובר להסתתר בבית הוריו עם אחיו. למחרת המאורעות מכיעה לנה אל בית הוריו על מנת לדווח לו שהוא פטור מעונש כיוון שהשכנים היו עדים לקטטה וראו ששארלי פעל מהגנה עצמית. בשעה שהיא מגיעה פורץ קרב יריות בין אחיו של שארלי ובין הגנגסטרים עמם הסתכסכו, המוביל בסופו של דבר למותה של לנה. סצנת הסיום של הסרט מציגה את שארלי השב לנגן במועדון.
סגנון הסרט

הסרט משתייך לזרם הגל החדש הצרפתי, ומכיל כמה מן האלמנטים הצורניים המזוהים עם התנועה, כגון שבירה של הנרטיב הליניארי הקלאסי (כאשר מאורעות שקדמו לזמן העלילה קוטעים מהלכה באמצעות פלשבק המתפרש על מספר סצנות), יחס א-סינכרוני בין פסקול ותמונה (הסצנה בה שארלי ותרז מממשים את אהבתם מכילה רצף של דימויים מופשטים מבחינת התמונה וקריינות של תרז המבטאת את אהבתה לשארלי בפסקול), ושימוש בטכניקות צילום ועריכה לא קונבנציונליות (כגון השימוש בסינמסקופ, שבאותה עת עדיין היה מזוהה עם הפקות הוליוודיות רחבות יריעה, בעיקר סרטי מלחמה ומערבונים).
סגנון הסרט > הסרט כפילם נואר

הסרט מאמץ אלמנטים סגנוניים רחבים מז'אנר הפילם נואר, כגון עלילת מתח שבבסיסה פרשייה אפלה, צילום ותאורה קונטרסטיים וקודרים בהשראת הקולנוע האסקפרסיוניסטי, ודמות פאם פאטאל המובילה את הגיבור למפלה טראגית (דמותה של תרז סרויאן, המפתה את אדוארד לפתח את הקריירה המוזיקלית שלו ואף מקיימת רומן עם האמרגן שלו על מנת לקדם אותה, ולבסוף מביאה את הקריירה שלו לסיום). עם זאת, הסרט אינו יכול להיחשב כסרט פילם נואר קלאסי, הן מכיוון שעידן הפילם נואר הגיע לסיומו כארבע שנים קודם לכן (עם סרטו של אורסון וולס, מגע של רשע) והן מכיוון ששימושו של הסרט בקונבנציות של הז'אנר הוא רפלקסיבי, ולעיתים אף פארודי. כך לדוגמה, העמדת נושא העשייה האומנותית במוקד הסרט מעיד על גישה רפלקסיבית, בעוד הסצנה בה נעצרים המאפיונרים על מהירות מופרזת כאשר במכוניתם מצויים שארלי ולנה שנחטפו בניגוד לרצונם, או הסצנה בה מתלבטים המאפיונרים לנגד עיניו של שארלי האם לחשוף בפניו שיש בידם אקדח כיוון שהוא ודאי מצפה לכך בלאו הכי, מעידות על סגנון פארודי. לפיכך ניתן להגדיר את תירו בפסנתרן כחלוץ בזרם הנאו נואר, זרם פילם נוארים מודרניים בעלי גישה מורכבת כלפי הז'אנר, כגון צ'יינטאון של רומן פולנסקי. ההתייחסות הרפלקסיבית לז'אנר היא מאפיין מובהק של תנועת הגל החדש הצרפתי, והיא מאפיינת סרטים רבים בזרם, כגון אישה היא אישה של ז'אן-לוק גודאר (מיוזיקל) או הקצב של קלוד שברול (מותחן).
הנרי פיץ' טיילור

| --- | --- |

 לידה:  15 בספטמבר 1853 סינסינטי, ארצות הברית 
 פטירה:  10 בספטמבר 1925 (בגיל 71) פליינפילד, ארצות הברית 
 
הנרי פיץ' טיילור (באנגלית:Henry Fitch Taylor‏; 1853 – 1925) היה צייר אמריקאי, הוותיק ביותר בדור האמנים האמריקאים שעבדו בסגנון הקוביזם. טיילור שימש כנשיא הראשון של התאחדות האמנים והציירים האמריקאית (AAPS), הארגון שהקים את תערוכת האמורי בשנת 1913.